Mama: Hej vy dvaja! Čo to robíte v tej kúpeľni? Veď takto vytopíte polovicu domu. Rýchlo umyť

zuby a do postele!

Deti: (Dobehnú do postele.)

Mama: Decká, decká...

Dcéra: My vieme, mami...

Deti: (Spolu.) Plytvať vodou sa nepatrí. (Chichocú sa)

Dcéra: Ale vieš aká to bola sranda....

Mama: (Nahnevane krúti hlavou.) Šup už do postele.

Syn: A povieš nám rozprávku?

Dcéra: Áno, áno, rozprávku!

Syn: O superhrdinoch!

Dcéra: O princeznej!

Mama: Dobre, dobre. Poviem vám rozprávku. Bude o hrdinskej princeznej, ktorá vedela, že voda

je vzácny dar. Môže byť?

Deti: (Pozrú sa na seba a prikývnu.)

Mama: Kde bolo, tam bolo, v jednej ďalekej krajine.....

Pieseň: To je moja zem,

kde veľké slnko z neba žiari,

to je moja zem,

kde piesok pod nohami páli,

to je moja zem,

tak krásna no i krutá,

keď dážď viac ako sto dní k nám vôbec nezavíta

Afrika

(Po chvíli ticha zaznie bubon. Prichádza náčelník so ženou. Pribehnú bojovníci)

Bojovník 1: Náčelník náš. Koryto našej rieky je úplne suché.

Bojovník 2: Vody široko-ďaleko už niet.

Bojovník 1: Všetky zvieratá odtiahli preč.

Bojovník 2: A tie, ktoré zostali, hynú od smädu.

Bojovník 1: Nemáme čo loviť. Čoskoro nebudeme mať ani čo piť. Čaká nás zlý osud, náčelník náš.

Bojovník 2: A aj naše posledné zásoby sa nám snažia ukradnúť.

Bojovník 1: Priveďte ho!

(Malí bojovníci privedú Baba)

Bojovník 1: Tohto mladého Kikuja sme prichytili pri našich nádobách s vodou. Prišiel kradnúť. Chcel

nás obrať nás o poslednú vodu.

Náčelník: Zviažte ho a nechajte napospas osudu.

(Bojovníci ho priviažu o palice.)

Náčelník: Zavolajte šamana!

Zbor: (Bubny)

(Prichádza šaman.)

Náčelník: Šaman, našu krajinu trápi ukrutné sucho. Povedz, kedy to skončí?

Šaman: Skončí to čoskoro. Ale znova to príde... Je však spôsob, ako tomu zabrániť, náčelník náš.

Poznám cestu, ktorou keď sa vyberieme, obdobie sucha pre nás a pre zvieratá tejto

zeme nebude znamenať smrť. Šťastná budúcnosť je ukrytá tu!

(Šaman vytiahne vrecúško, z ktorého vysype semienka.)

Náčelník: Čo to je?

Šaman: To je semienko. Vyrastie z neho zázračný strom, ktorý sa v čase dažďov napije. Vypije

viac vody ako stádo slonov a táto voda v ňom zostane uchovaná. Vydá nám ju v čase

sucha. Vtedy, keď ju budeme potrebovať. A nie len nám. Vydá ju aj zvieratám. Napojí

nás všetkých a poskytne nám úkryt pred horúcim slnkom.

Náčelník: (Obzerá si semienko)

Šaman: Treba ho však zasadiť teraz. Dať do zeme a polievať. Ak to urobíme príliš neskoro, dážď,

ktorý čoskoro príde, ho odplaví preč. Práve teraz je ten správny čas. Semienko zapustí

do zeme korene a voda, ktorá sa čoskoro začne liať z nebies, ho neodnesie, ale dá mu

silu rásť. Teraz je ten správny čas!

Náčelník: Zbláznil si sa? Máme liať našu poslednú vodu na niečo, čo vyzerá ako kozí trus? Nikdy!

(Náčelník hodí semeno na zem.)

Náčelník: Dnes večer priprav ľud na privolávanie dažďa. Potrebujeme vodu z nebies. Čím skôr.

(Odchádza)

Bao: Otec!

Mama! Čo ak mal šaman pravdu? Čo ak semená zázračného stromu zachránia náš ľud?

Matka: Buď poslušnou dcérou, Bao. Vôľa tvojho otca musí byť naplnená.

( Odchádza aj matka, Bao zostáva. Pozbiera semieka, spieva.)

Pieseň: Skryjem ho do dlane

Semienko malé

Pred zrakmi všetkých tých, čo neveria.

Chce to len odvahu,

Veriť, že námahu,

Raz všetci ľudia ocenia.

Ja viem, že ten strom,

Je našou nádejou,

Ja viem, že ten strom

Zmení životy všetkým nám, aj zvieratám, je to viem....

Bab: Hej ty! Keď už si sa rozhodla nepolúchať svojho otca, mohla by si ma pustiť!

Bao: Kto si?

Bab: Som Bab z kneňa Kikujov.

Bao: Si zlodej!

Bab: Nie som zlodej. Ľudia z tvojho kmeňa vytlačili našich ďalej od vody a preto sa naše zásoby

míňajú rýchlejšie. Prišiel som zobrať to, čo patrí aj nám.

Bao: (Odchádza.)

Bab: Pusti ma a ja ti pomôžem. Počula si. Budeš potrebovať vodu. A mne sa ju už raz takmer

podarilo zobrať. Druhýkrát to už určite zvládnem. Pomôžem ti zasadiť ten strom.

Bao: Dobre. V noci po obrade prídem.

Vyvolávanie dažďa

Pieseň Hu-ma-je

Pieseň: Zošli dážď na nás

naplň korytá našich riek

napoj zvieretá,

voda je liek,

zošli dážď na nás

Opäť sa vracia mama a deti

Dcéra: A ako to dopadlo?

Syn: Zapršalo?

Mama: Zapršalo. Ale nie hneď.

Bao využila, že bojovníci sú po privolávaní dažďa unavení. Vrátila sa k Babovi a oslobodila ho.

Dcéra: A Bab jej pomohl získať vodu. Tak ako sľúbil.

Mama: Presne tak.

Syn: A Bao zasadila semienko.

Mama: Máš pravdu. Zasadila. A starala sa oň. A jedného dňa....

Pieseň: Už nám rasie,

Naše šťastie,

Už nám rastie

Baobab

Mama: Semienko skutočne vyklíčilo. Len čo zapustilo korienky do zeme, prišiel dážď a rastlinka mala dosť vody, aby mohla rásť. A rástla a rástla, až bol z nej mohutný strom. Ľudom a zvieratám dal nie len tieň, ale aj chutné plody a najmä vodu. Kmeň tohto nezvyčajného stromu v čase dažďov nasaje obrovské množstvo vody a v čase sucha je jej zásobárňou. Stačí iba narezať kôru a voda začne vytekať. Napiť sa z neho dokážu aj zvieratá. Žirafy rozžujú konár a potom z neho pijú- ako cez slamku. Tento strom sa stal záchranou pre smädných na púšti a dostal meno

Všetci: Baobab.

Pieseň: Rastieme pre tento svet,

chceme prispieť k jeho veľkej zmene.

Rastieme pre tento svet,

raz bude lepším miestom, my to vieme.